زیتون بوداغی عملیاتی زامانی ۲ عسگرین شهید ائدیلمه‌سی حادثه‌سینه قاریشان بؤلوجو ترور هؤرگوتو ی.پ.گ/پ‌کاکا‌لی ۲ تروریست سوریه‌ده یاخالاناراق تورکیه‌یه گتیریلدی.
میلی استخبارات تشکیلاتی و ژاندارما اکیب‌لری طرفین‌دن یاخالاناراق حاتایا گتیریلن تروریستلر توتوقلاندی.
زیتون بوداغی عملیاتی زامانی عسگرلر اوغوز قاآن اوستا و محمد مرادداغی‌نین شهید ائدیلمه‌سی و سونرا اوستانین نعشینین قاچیریلماسی حادثه‌سینه قاریشان ۹ تروریستین توتوقلانماسینین آردین‌دان، میت و ژاندارما اکیب‌لری سوروشدورمانی درینلشدیردی.
تروریستلرین اعترافلاری و ائدیلن دگرلندیرمه‌لر نتیجه‌سین‌ده، ۹ تروریستیله بیرلیک‌ده عینی حادثه‌یه قاریشان ایکی شبهه‌لی داها عفرینین راجو بؤلگه‌سین‌ده یاخالاناراق تورکیه‌یه گتیریلدی.
شبهه‌لیلر ر.ب.آ ایله ر.ه.م. آلینان ایفاده‌لریندن سونرا توتوقلانمالاری طلبیله حاتای نؤوبت‌چی صلح جزا حاکیملیگینه گؤندریلدی.
شبهه‌لیلر "سلاح‌لی ترور هؤرگوتونه عضو اولماق"، "قصداً آدام اؤلدورمک" و "دؤولتین بیرلیگینی و اؤلکه بوتؤولویونو پوزماق" سوچون‌دان توتوقلاندی.
۹ تروریست، ۱۴ سپتامبر جمعه گونو سوریه‌نین عفرین شهرین‌ده ژاندارما استخبارات و ترورلا مباریزه بیریملری ایله میت‌ین چالیشما‌سی ایله یاخالاناراق تورکیه‌یه گتیریلمیش و چیخاردیقلاری ماحکمه طرفیندن توتوقلانمیشدی.
